মামুনুর রশীদ নোমানী, বরিশাল : রূপাতলীর ওয়াটার টিটমেন্ট প্লান্টের কাজ নিন্মমানের সামগ্রী দিয়ে চলছে বলে অভিযোগ উঠেছে। এলাকাবাসী প্রতিবাদ করলেও ঠিকাদারী প্রতিষ্ঠান মেঘনা স্টাকচার ইঞ্জিনিয়ারি কোম্পানি লিমিটেড কোন ভ্রক্ষেপ করছেন না। বিধি অনুযায়ী কাজ না করায় ক্ষোভে ফুসে উঠেছে স্থানীয়রা। অভিযোগে জানা যায়, প্রায় ২০ কোটি টাকা ব্যায়ে দক্ষিণ রূপাতলী এলাকায় ওয়াটার টিটমেন্ট প্লান্টের কাজ পায় ঠিকাদারী প্রতিষ্ঠান মেঘনা স্টাকচার ইঞ্জিনিয়ারি কোম্পানি লিমিটেড। সম্প্রতি তারা পাইলিংয়ের কাজ শুরু করেছে। এ কাজের জন্য ব্যবহার করা হচ্ছে নিন্মমানের ইট, বালু, সিমেন্ট এবং পাথর।